laion/Wikipedia-Exotic huggingface dataset:
শামসুদ্দিন আহমেদ (মানিকগঞ্জের রাজনীতিবিদ)

শামসুদ্দিন আহমেদ বাংলাদেশ আওয়ামী লীগের রাজনীতিবিদ এবং মানিকগঞ্জ-২ আসনের সাবেক সাংসদ। তিনি ২০০১ সালের উপনির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। শামসুদ্দিন আহমেদ মানিকগঞ্জ জেলায় জন্মগ্রহণ করেন। শামসুদ্দিন আহমেদ মানিকগঞ্জ জেলা আওয়ামী লীগের উপদেষ্টা। তিনি ২০০১ সালের উপনির্বাচনে মানিকগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। অষ্টম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  Dhakatimes24.com। "মানিকগঞ্জ-২: মাঠে আ.লীগের মমতাজ, বিএনপির শান্ত"। Dhakatimes News। সংগ্রহের তারিখ ২০১৯-১১-২৪।  "মুখোমুখি আওয়ামী লীগ জাপা, চ্যালেঞ্জে বিএনপি"। মানবজমিন। সংগ্রহের তারিখ ২০১৯-১১-২৪।  অষ্টম জাতীয় সংসদ সদস্যদের তালিকা (২০০১) ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ
এস. এম. আব্দুল মান্নান

এস. এম. আব্দুল মান্নান জাতীয় পার্টির রাজনীতিবিদ ও মানিকগঞ্জ-২ আসনের সাবেক সাংসদ। তিনি ২০০৮ সালের নির্বাচনে সংসদ সদস্য নির্বাচিত হয়েছিলেন। এস. এম. আব্দুল মান্নান ১৫ ডিসেম্বর ১৯৫১ সালে মানিকগঞ্জ জেলার জামির্তা ইউনিয়নে জন্মগ্রহণ করেন। তিনি জামির্তা সত্য গোবিন্দ উচ্চ বিদ্যালয় থেকে ম্যাট্রিক পাস করেন। এস. এম. আব্দুল মান্নান জাতীয় পার্টির কেন্দ্রীয় কমিটির প্রেসিডিয়াম সদস্য। তিনি ২০০৮ সালের নবম জাতীয় সংসদ নির্বাচনে মানিকগঞ্জ-২ আসনে জাতীয় পার্টির হয়ে সংসদ সদস্য নির্বাচিত হয়েছিলেন। নবম জাতীয় সংসদ সদস্যদের তালিকা "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১১-২৪।  "মুখোমুখি আওয়ামী লীগ জাপা, চ্যালেঞ্জে বিএনপি"। মানবজমিন। সংগ্রহের তারিখ ২০১৯-১১-২৪।  "Constituency 169"। www.parliament.gov.bd। ২০২৩-০৬-০৫ তারিখে মূল থেকে আর্কাইভ করা। সংগ্রহের তারিখ ২০১৯-১১-২৪।  Dhakatimes24.com। "মানিকগঞ্জ-২: মাঠে আ.লীগের মমতাজ, বিএনপির শান্ত"। Dhakatimes News। সংগ্রহের তারিখ ২০১৯-১১-২৪।
সন অব দ্য শেখ

সন অব দ্য শেখ ১৯২৬ সালে নির্মিত ইউনাইটেড আর্টিস্টস প্রযোজিত ও জর্জ ফিজমরিশ পরিচালিত একটি নির্বাক চলচ্চিত্র। এই ছবিতে মুখ্য ভূমিকায় অভিনয় করেন রুডলফ ভ্যালেনটিনো ও ভিলমা বানকি। ছবিটি এডিথ মড হুল রচিত দ্য শেখ উপন্যাসের সিকোয়েল তথা বিখ্যাত রোম্যান্স উপন্যাস সন অব দ্য শেখ অবলম্বনে নির্মিত। এটিই ছিল ভ্যালেনটিনো অভিনীত শেষ ছায়াছবি। ২০০৩ সালে ছবিটি “সাংস্কৃতিক, ঐতিহাসিক ও নন্দনতত্ত্বগতভাবে গুরুত্বপূর্ণ” বিবেচিত হয়ে লাইব্রেরি অব কংগ্রেস কর্তৃক মার্কিন যুক্তরাষ্ট্রের ন্যাশনাল ফিল্ম রেজিস্টিতে সংরক্ষণের জন্য নির্বাচিত হয়। এই ছায়াছবিটি ১৯২১ সালে নির্মিত দ্য শেখ ছায়াছবিটির একটি সিকোয়েল। এই ছবিতেও পূর্বোক্ত ছবিটির মতোই ভ্যালেনটিনো নায়কের ভূমিকায় অভিনয় করেন। শেখ আহমেদের পুত্র আহমেদ (দুইটি চরিত্রেই অভিনয় করেন ভ্যালেনটিনো) তাঁর পিতা এককালে যেরকম উগ্র মনোভাবাপন্ন ছিলেন ঠিক সেই রকম। ছবির শুরুতে দেখা যায় আহমেদ জেসমিন (বানকি) নামে এক নর্তকীকে প্রেম নিবেদন করছেন। জেসমিন তাঁর ফরাসি পিতা কর্তৃক অত্যাচারিত ও বিপথচালিত। একদিন চাঁদের আলোয় এক ভগ্নপ্রাসাদে দুইজন ঘুরছিলেন, এমন সময় আহমেদ অপহৃত হন। জেসমিনের পিতা মোটা অঙ্কের মুক্তিপণের আশায় আহমেদকে অপহরণ করে অত্যাচার করেন। আহমেদ তাঁর বিশ্বস্ত ভৃত্য রামাদানের সাহায্যে পালাতে সক্ষম হন। কিন্তু তিনি জেসমিনকে ভুল বোঝেন। তিনি মনে করেন, তাঁর অপহরণের ছক জেসমিনের সাহায্যেই কষা হয়েছিল। তাই জেসমিনকে পাল্টা অপহরণ করে নিজের তাঁবুতে বন্দী করে রাখেন তিনি। একটি সংকেত দেওয়া হয় যে নায়িকাকে ধর্ষণ করা হয়েছে। যদিও কোনো বিস্তারিত ধর্ষণদৃশ্য সংযোজিত না করে ব্যাপারটি সম্পূর্ণ দর্শকদের কল্পনার উপর ছেড়ে দেওয়া হয়। আহমেদের পিতা পুত্রের দীর্ঘ অনুপস্থিতিতে ক্রুদ্ধ হয়ে সেখানে উপস্থিত হন; এবং জেসমিনকে ছেড়ে দেওয়ার পক্ষে সওয়াল করেন। আহমেদ যখন শোনেন যে তাঁর অপহরণে জেসমিনের কোনো হাত ছিল না, তখন দুঃখিত হয়ে তাকে তার পিতার কাছ থেকে মুক্ত করে আনেন। তার পিতা নিজের এক সহকারীর সঙ্গে তার বিবাহ স্থির করেছিলেন। শেষে সব কিছু ক্ষমা করে দেওয়া হয়। আহমেদ ও জেসমিনের মিলনে ছবি শেষ হয়। দ্য শেখ ছায়াছবিটির থেকে এই ছবিতে হাস্যরস ও সংঘর্ষের দৃশ্য অনেক বেশি ছিল। সমালোচকরাও এই ছবির প্রশংসা করেন। কেউ কেউ এটিকে ভ্যালেনটিনোর সেরা ছবি বলেও মত প্রকাশ করেন। বড় শহরগুলিতে প্রিমিয়ারের সময় ছবিটি যথেষ্ট বাণিজ্য করে। এই সময় ভ্যালেনটিনোর অপ্রত্যাশিত অকালমৃত্যু ঘটলে তাঁর শেষকৃত্য উপলক্ষে ছবিটির মুক্তি ছবিটিকে বিরাট জনপ্রিয়তাদানে সাহায্য করে। চিত্রনাট্যকার ফ্রান্সিস মারিওন প্রথমে সন অব আ বিচ নামে গল্পটির একটি প্যারোডি লিখেছিলেন। আহমেদকে চাবুক মারা ও জেসমিনের ধর্ষণ জেন ওয়াল্টার নির্মিত দ্য ওয়ার্ল্ডস গ্রেটেস্ট লাভার (১৯৭৭) ছবিতে প্যারোডিকৃত হয়। ইন্টারনেট মুভি ডেটাবেজে সন অব দ্য শেখ (ইংরেজি)
ক্ষিতি গোস্বামী

ক্ষিতি গোস্বামী (আনু. ১৯৪৩ – ২৪ নভেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন সদস্য ও পশ্চিমবঙ্গ সরকারের একজন মন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন। ক্ষিতি গোস্বামী ১৯৯১ সালে ঢাকুরিয়া বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি আবারো ঢাকুরিয়া থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৬ সালে তিনি তৃতীয়বারের মত ঢাকুরিয়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। ক্ষিতি গোস্বামী পশ্চিমবঙ্গ সরকারের একজন মন্ত্রী ছিলেন। তিনি ১৯৯৬ সাল থেকে ২০০১ সাল পর্যন্ত এবং ২০০৬ সাল থাকে ২০১১ সাল পর্যন্ত পশ্চিমবঙ্গ সরকারের পূর্তমন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন। ক্ষিতি গোস্বামী ২০১৯ সালের ২৪ অক্টোবর ৭৬ বছর বয়সে প্রয়াত হন। "General Elections, India, 1991, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ অক্টোবর ২০১৪।  "General Elections, India, 1996, to the Legislative Assembly of West Bengal" (পিডিএফ)। Constituency-wise Data। Election Commission। ১৩ জুলাই ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ অক্টোবর ২০১৪।  "General Elections, India, 2006, to the Legislative Assembly of West Bengal" (পিডিএফ)। Constituency-wise Data। Election Commission। ৬ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ অক্টোবর ২০১৪।  "চেন্নাইয়ের হাসপাতালে প্রয়াত রাজ্যের প্রাক্তন মন্ত্রী ক্ষিতি গোস্বামী"। সংবাদ প্রতিদিন। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯।  "প্রয়াত বাংলার প্রাক্তন মন্ত্রী ক্ষিতি গোস্বামী"। জি ২৪ ঘণ্টা। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯।  "RSP General Secretary Kshiti Goswami passes away"। Outlook। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯।  "প্রয়াত বাংলার প্রাক্তন মন্ত্রী আরএসপি'র ক্ষিতি গোস্বামী"। আজকাল। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯। [স্থায়ীভাবে অকার্যকর সংযোগ] "প্রয়াত রাজ্যের প্রাক্তন মন্ত্রী ও আরএসপি নেতা ক্ষিতি গোস্বামী"। উত্তরবঙ্গ সংবাদ। ২৪ নভেম্বর ২০১৯। ২৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৯।  "প্রাক্তন মন্ত্রী ক্ষিতি গোস্বামীর জীবনাবসান"। কলকাতা টিভি। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯। [স্থায়ীভাবে অকার্যকর সংযোগ] "আরএসপি নেতা ক্ষিতি গোস্বামী প্রয়াত"। দ্য ওয়াল। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯। [স্থায়ীভাবে অকার্যকর সংযোগ] "প্রয়াত রাজ্যের প্রাক্তন মন্ত্রী ক্ষিতি গোস্বামী"। এই সময়। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯।
নারায়ণ রাও তারালে

নারায়ণ রাও তারালে (আনু. ১৯৩৬ – ২৪ নভেম্বর ২০১৯) ভারতের কর্ণাটকের একজন রাজনীতিবিদ ছিলেন। তিনি কর্ণাটক বিধানসভার একজন সদস্য ছিলেন। নারায়ণ রাও তারালে ১৯৯৪ সালে কর্ণাটক বিধানসভার অন্তর্গত বেলগাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি মারাঠা মন্ডলের সহসভাপতি ছিলেন। প্রতিষ্ঠানটি বিভিন্ন শিক্ষাপ্রতিষ্ঠান পরিচালনা করে থাকে। নারায়ণ রাও তারালে ২০১৯ সালের ২৪ নভেম্বর ৮৩ বছর বয়সে প্রয়াত হন। "Belgaum Assembly Constituency Election Result"। www.resultuniversity.com। সংগ্রহের তারিখ ২৪ নভেম্বর ২০১৯।  "Karnataka Assembly Election Results in 1994"। www.elections.in। সংগ্রহের তারিখ ২৪ নভেম্বর ২০১৯।  "Former MLA dead"। The Hindu। ২৫ নভেম্বর ২০১৯। সংগ্রহের তারিখ ২৫ নভেম্বর ২০১৯।  "Former MLA Narayan Rao Tarale passes away"। United News of India। ২৪ নভেম্বর ২০১৯। সংগ্রহের তারিখ ২৪ নভেম্বর ২০১৯।
বাসুদেব দাশগুপ্ত

বাসুদেব দাশগুপ্ত (জন্ম ৩১শে ডিসেম্বর, ১৯৩৮, মৃত্যু ২০০৫ ) বাংলা সাহিত্যে হাংরি আন্দোলনের একজন বিশিষ্ট গল্পকার ও ঔপন্যাসিক। তাঁর জন্ম বর্তমান বাংলাদেশের মাদারীপুর শহরে। দেশ ভাগের কারণে ১৯৪৭ সালে তার পিতা ধীরেন্দ্রনাথ এবং মা সুরোবালা ছয়পুত্র ও এক কন্যাসহ উদ্বাস্তু পরিবাররূপে পশ্চিমবাংলায় আশ্রয় নেন । অন্যান্য উদ্বাস্তু পরিবারের সন্তানদের ন্যায় বাসুদেব দাশগুপ্তও কম্যুনিষ্ট ছাত্র পরিষদে যোগ দেন । ১৯৬১ সালে স্কটিশ চার্চ কলেজ থেকে তিনি বাংলা ভাষায় সান্মানিক স্নাতক হন; ১৯৭০ সালে বি.এড পাশ করেন । ১৯৬৫ থেকে ১৯৯৯ পর্যন্ত তিনি কল্যাণগড় বিদ্যামন্দিরে শিক্ষকতে করেন ও সেখান থেকে অবসর নেন । ১৯৭০ সালে তিনি বান্ধবী ইন্দিরা কুণ্ডুকে বিবাহ করেন । ১৯৬২ সালে শক্তি চট্টোপাধ্যায় ও দেবী রায়-এর আহ্বানে হাংরি আন্দোলন-এ যোগ দেন । মাদকে আসক্তি থাকলেও, হাংরি কার্যকলাপ অর্থে যে কাউনটার কালচারাল কর্মকাণ্ডে আন্দোলনকারীরা ব্যাপৃত ছিলেন, তাতে তিনি অংশগ্রহণ করতেন না । অবশ্য ১৯৬৪ সালে তার বিরুদ্ধেও গ্রেফতারি পরোয়ানা জারি হয়েছিল । ১৯৬৩ সালে রন্ধনশালা গল্প লিখে তিনি সাড়া ফেলে দেল । ১৯৬৪ সালে লেখেন রতনপুর এবং ১৯৬৫ সালে রিপুতাড়িত এই গল্পগুলির কারণে অন্যান্য হাংরি আন্দোলনকারীদের তুলনায় তিনি তখনই বিদ্যায়তনিক স্বীকৃতি পান । যাদবপুর বিশ্ববিদ্যালয়ের অধ্যাপক মানবেন্দ্র বন্দ্যোপাধ্যায় (চতুরঙ্গ ১৩৭৭) উত্তরবঙ্গ বিশ্ববিদ্যালয়ের অধ্যাপক উদয়শংকর বর্মা (কবিতীর্থ ২০০৬) বাসুদেব দাশগুপ্তের গল্ল্পকে বলেছেন ত্রৈলোক্যনাথ মুখোপাধ্যায়ের ধারায় লেখা ম্যাজিক রিয়ালিস্ট রচনা । সবসুদ্ধ ১৩টি ছোটগল্প লিখেছেন বাসুদেব দাশগুপ্ত; উপন্যাস লিখেছেন তিনটি । ঔপন্যাসিক দেবেশ রায় বলেছেন (ক্ষুধার্ত ১৯৭২) বাসুদেব দাশগুপ্তের রচনায় 'শারীরিক ঘটনাই যেন আমাদের মানবিক, মানসিক সম্পর্কগুলোর নিয়ন্তা' । ছোটগল্প : চোরাবালি (১৯৫৯), রন্ধনশালা (১৯৬৩), বমনরহস্য (১৯৬৩), রতনপুর (১৯৬৪), রিপুতাড়িত (১৯৬৪), অভিরামের চলাফেরা (১৯৬৭), লেনি ব্রুশ ও গোপাল ভাঁড়কে (১৯৬৮), দেবতাদের কয়েক মিনিট (১৯৭১), আনন্দবাজার, গোয়েন্দা আর্তনাদ -- রিপরিপ (১৯৭১), ডং ওয়াং এর গোপন সংকেত (১৯৭২), দূরবীন (১৯৮৩), শেষ প্রহরে অভিযান (১৯৮৭), মৌননগরীর ইতিকথা (১৯৯৬) । বসন্ত উৎসব। উপন্যাস: উৎপাত (১৯৬২), খেলাধুলা ( ১৯৮১), মৃত্যুগুহা থেকে প্রথম কিস্তি (১৯৮৭) । প্রবন্ধ/বক্তৃতা: বন্দী বাস্তবতা ও আমার অলিখিত গদ্যের ছিন্নরূপ (১৯৮৬), আলপনার জন্য; সন্দীপন চট্টোপাধ্যায়ের 'এখন আমার কোনো অসুখ নেই' উপন্যাসের আলোচনা (১৯৭৭), প্রসঙ্গ বিনয় মজুমদার (বাং ১৪০৫), নববর্ষের অনাবিল আনন্দ (১৯৭৮) । সাক্ষাৎকার: নিষাদ পত্রিকা (১৯৭০), দ্বন্দ্বমুখ পত্রিকা (১৯৭৮), তা পত্রিকা (১৯৯৯) । কবিতীর্থ বাসুদেব দাশগুপ্ত সংখ্যা (জানুয়ারি ২০০৬) । সম্পাদক: উৎপল ভট্টাচার্য । ৫০/৩ কবিতীর্থ সরণি, কলকাতা ৭০০০২৩ । হাংরি শ্রুতি ও শাস্ত্রবিরোধী আন্দোলন (১৯৮৬) । ড.উত্তম দাশ । মহাদিগন্ত প্রকাশনী, কলকাতা । ক্ষুধিত প্রজন্ম ও আন্যান্য প্রবন্ধ (১৯৯৫) । ড.উত্তম দাশ । মহাদিগন্ত প্রকাশনী, কলকাতা । একালের গদ্যপদ্য সাহিত্য আন্দোলনের দলিল (১৯৭০) । সত্য গুহ । অধুনা প্রকাশনী, আমহার্স্ট স্ট্রিট, কলকাতা । Salted Feathers Hungryalist Issue (1967). Editor: Lee Altman and Dick Bakken. Portland, Oregon, USA. Intrepid Hungryalist Issue. (1969). Editor Allan De Loach. Buffalo, New York, USA. উইকিমিডিয়া কমন্সে বাসুদেব দাশগুপ্ত সংক্রান্ত মিডিয়া রয়েছে।
সোহেল রানা (ব্যবসায়ী)

সোহেল রানা (জন্ম :১৯৭৭ ) রানা প্লাজার মালিক যা বাংলাদেশের রাজধানী ঢাকার নিকটবর্তী একটি উপশহর -জেলা সাভারে ধসে পড়ে। তিনি বাংলাদেশ আওয়ামী লীগের যুবলীগ নেতা। রানা এবং তার বাবা ২০০৬ সালে রানা প্লাজা তৈরি করেছিলেন, তারা সহ-মালিকদের কাগজপত্র ধরিয়ে দেওয়ার পরে এবং পুরো দখল অর্জনের জন্য জালিয়াতিমূলক কাজ করার কথা বলেছিলেন। তিনি রাজনৈতিক মিত্রদের কাছ থেকে ভবনটি পাঁচ তলায় প্রসারিত করার অনুমতি নিয়েছিলেন। ২৩ শে এপ্রিল, ২০১৩-তে, বিস্ফোরণের মতো শব্দগুলির ফলে লোকেরা ভবনটি পরিদর্শন করার জন্য ইঞ্জিনিয়ারকে নিয়ে আসে। সমর্থনকারী কলামগুলিতে বড় ফাটল পর্যবেক্ষণ করার পরে ইঞ্জিনিয়ার ভবনটি থেকে পালিয়ে গিয়ে সবাইকে সরিয়ে নেওয়ার আহ্বান জানান। স্থানীয় সাংবাদিকদের নীচ তলায় মাঠে নামানো রানা এই সাংবাদিকদের বলেছিলেন যে দেয়ালের প্লাস্টারটি ভেঙে গেছে। পরের দিন, রানা এবং কারখানা মালিকরা শ্রমিকদের তাদের চাকরিতে ফিরে আসার আহ্বান জানান। উপরের তলায় একটি জেনারেটর চালু হয়ে ভবনটি কাঁপলে, ভবনটি ধসে পড়ে, ১১২৯ জন মারা যায় এবং আনুমানিক ২৫০০ জন আহত হয়। কারখানার সুবিধার্থে রানার ভবন নির্মিত হয়নি। এটি দোকান এবং অন্যান্য ছোট স্টোর সংরক্ষণের জন্য নির্মিত হয়েছিল। কারখানাগুলি ব্যবহৃত ভারী যন্ত্রপাতি থেকে কম্পন এবং শক্তি পরিচালনা করতে রানা প্লাজা তেমন শক্তিশালী ছিল না। সাভার ট্র্যাজেডির চারদিন পর ২৮ শে এপ্রিল র‌্যাব, র‌্যাব, এপিডিয়া ব্যাটালিয়নের সদস্যরা ২৩ শে এপ্রিল যশোর জেলার বেনাপোল থেকে সোহেল রানাকে গ্রেপ্তার করে। মার্চ ২০১৪ সালে, রানা ছয় মাসের জামিন মঞ্জুর করে হাইকোর্ট । এটি শ্রমিক নেতাদের ক্ষুব্ধ প্রতিক্রিয়া জানায়। তবে রানাকে কারাগার থেকে মুক্তি দেওয়া হয়নি বলে পুলিশ দায়ের করা অন্যান্য অভিযোগ বিচারাধীন ছিল। ২৯ আগস্ট ২০১৭ রানা তার ব্যক্তিগত সম্পদ বাংলাদেশের দুর্নীতি বিরোধী কমিশনে ঘোষণা করতে ব্যর্থ হওয়ায় একটি আদালত তাকে সর্বোচ্চ তিন বছরের কারাদন্ডে দণ্ডিত করেছিল। উচ্চ আদালতে আপিলের কারণে হত্যার মামলার বিচার ও অন্যান্য অভিযোগ বিলম্বিত হয়েছে। "Sohel Rana's father arrested in city"। Bangla News 24। ২৯ এপ্রিল ২০১৩। ১২ মে ২০১৩ তারিখে মূল থেকে আর্কাইভ করা।  Mustafa, Sabir; Islam, Shyadul (৩ মে ২০১৩)। "Profile: Rana Plaza owner Mohammad Sohel Rana"। BBC News।  Jim Yardley (৩০ এপ্রিল ২০১৩)। "Bangladesh Garment Industry Reliant on Flimsy Oversight"।  Jim Yardley (২২ মে ২০১৩)। "Report on Bangladesh Building Collapse Finds Widespread Blame"। The New York Times।  Alam, Julhas (২৮ এপ্রিল ২০১৩)। "Collapsed building owner arrested on India border"। Deseret News। Associated Press। সংগ্রহের তারিখ অক্টোবর ৩০, ২০১৭।  "Bail for Rana Plaza owner"। The Daily Star। ২৪ মার্চ ২০১৪। সংগ্রহের তারিখ অক্টোবর ৩০, ২০১৭।  "Rana Plaza collapse: Sohel Rana jailed for corruption"। BBC News। ২৯ আগস্ট ২০১৭। সংগ্রহের তারিখ অক্টোবর ৩০, ২০১৭।  "Rana Plaza owner jailed for three years over corruption"। Al Jazeera। ৩০ আগস্ট ২০১৭। সংগ্রহের তারিখ অক্টোবর ৩০, ২০১৭।  "Sohel Rana: The true face of politics"। ৬ মে ২০১৩।
হিনধেদে প্রকৃতি উদ্যান

হিনধেদে প্রকৃতি উদ্যান সিঙ্গাপুরে বুকিত তিমাহ প্রাকৃতিক সংরক্ষনাগারের পাশেই অবস্থিত একটি উদ্যান। দর্শনার্থী কেন্দ্র থেকে একটি সংক্ষিপ্ত পথ শুরু হয়ে পার্কের দিকে চলে গেছে ও পথটি ৯০ মিটার দূরে হিন্হেডে খনিকে কেন্দ্র করে আবর্তিত হয়েছে। উদ্যানে যে প্রাণীগুলি পাওয়া যায় সেগুলির মধ্যে রয়েছে ব্যান্ডেড উডপেকার, ক্লাউডেড মনিটর টিকটিকি, গ্রেটার র‌্যাকেট-লেজযুক্ত ড্রাগং এবং প্লেনটাইন কাঠবিড়াল। সিঙ্গাপুরের উদ্যানের তালিকা "Hindhede Nature Park"। National Parks Board। সংগ্রহের তারিখ ১৪ অক্টোবর ২০১৬।  জাতীয় উদ্যান বোর্ডে হিনধেদে প্রকৃতি উদ্যান (ইংরেজি)
সোমদেব

সোমদেব ছিলেন ভারতীয় কিংবদন্তি, রূপকথা ও লোককথার প্রসিদ্ধ সংকলন কথাসরিৎসাগর গ্রন্থের রচয়িতা। তিনি কাশ্মীরের অধিবাসী ছিলেন। আনুমানিক খ্রিষ্টীয় একাদশ শতাব্দীতে তাঁর আবির্ভাব হয়েছিল। সোমদেবের জীবন সম্পর্কে বিশেষ কিছু জানা যায় না। তাঁর পিতার নাম ছিল রাম। সম্ভবত ১০৬৩ থেকে ১০৮১ খ্রিষ্টাব্দের মধ্যবর্তী সময়ে তিনি তাঁর মহাগ্রন্থটি রচনা করেন রানি সূর্যমতীর চিত্তবিনোদনের উদ্দেশ্যে। সূর্যমতী ছিলেন জলন্ধরের রাজকুমারী ও কাশ্মীরের রাজা অনন্তদেবের স্ত্রী। কথিত আছে, ভয়ানক রাজনৈতিক অশান্তি, রক্তপাত ও জটিল পারিপার্শ্বিকের কারণে বিষাদগ্রস্ত হয়ে পড়া রানিকে মানসিক স্বস্তিদানের উদ্দেশ্যেই এই গ্রন্থ রচিত হয়েছিল। সোমদেব ছিলেন শৈব ব্রাহ্মণ। যদিও বৌদ্ধধর্মের প্রতিও তাঁর অগাধ শ্রদ্ধা ছিল। কথাসরিৎসাগর-এর কোনো কোনো কাহিনিতে সেই কারণে বৌদ্ধ প্রভাব পরিলক্ষিত হয়। The Katha Sarit Sagara, or Ocean of the Streams of Story, Translated by C.H.Tawney, 1880
মুন্নু সিরামিক

মুন্নু সিরামিক ইন্ডাস্ট্রিজ লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৮৪ সালে প্রয়াত হারুনার রশীদ খান মুন্নু প্রতিষ্ঠা করেছিলেন। প্রথম দিকে এই কোম্পানি চিনামাটির বাসন তৈরি করলেও, পরবর্তীতে সকল ধরনের সিরামিক পণ্য উৎপাদন করে। মুন্নু বন চায়না মুন্নু ফেব্রিকস মুন্নু স্পিনিং মিল মুন্নু অ্যাটোয়ার (গার্মেন্টস) মুন্নু মেডিকেল কলেজ ও হাসপাতাল মুন্নু নার্সিং ইনস্টিটিউট মুন্নু ইন্টারন্যাশনাল স্কুল অ্যান্ড কলেজ মুন্নু রিসোর্ট অ্যান্ড চাইনিজ রেস্টুুরেন্ট মুন্নু আর্টপ্রেস অ্যান্ড প্যাকেজিং মুন্নু জুটেক্স ইন্ডাস্ট্রিজ লিমিটেড মুন্নু স্ট্যাস্পস লিমিটেড মুন্নু ট্রেনিং কমপ্লেক্স মুন্নু ওয়েলফেয়ের ফাউন্ডেশন ময়মনসিংহ, সিলেট ও নেত্রকোনায় কিছু চীনামাটির সন্ধান পাওয়া গেছে। চীন, ভারত, নিউজিল্যান্ড ও জার্মানি থেকেও কাঁচামাল আমদানি করে। "Ceramics- A daily essential"। New Age। সংগ্রহের তারিখ ১৩ জুন ২০১৪। [স্থায়ীভাবে অকার্যকর সংযোগ] "not just your average cup of tea!"। The Daily Star। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৪।  "Ceramics: where to go for what you need"। The Daily Star। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৪।  "Ceramic industry witnesses over 200pc growth in five years"। The Financial Express। সংগ্রহের তারিখ ১৫ জুন ২০১৪।  দাপ্তরিক ওয়েবসাইট ওয়েব্যাক মেশিনে আর্কাইভকৃত ২৩ নভেম্বর ২০১৯ তারিখে –মুন্নু সিরামিক
শাইনপুকুর সিরামিক

শাইনপুকুর সিরামিক লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উৎপাদন করে। ময়মনসিংহ, সিলেট ও নেত্রকোনায় কিছু চীনামাটির সন্ধান পাওয়া গেছে। চীন, ভারত, নিউজিল্যান্ড ও জার্মানি থেকেও কাঁচামাল আমদানি করে। জাকির হোসেন ভূঁইয়া (২০১২)। "সিরামিক শিল্প"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Shinepukur Ceramics to raise Tk80cr in bonds"। The Daily Star (ইংরেজি ভাষায়)। ২০০৯-০১-২০। সংগ্রহের তারিখ ২০১৯-১১-২৪।  "Shinepukur Ceramics shareholders okay acquisition by Beximco Ltd"। বিডিনিউজ টোয়েন্টিফোর ডটকম। সংগ্রহের তারিখ ২০১৯-১১-২৪।  "Ceramic industry witnesses over 200pc growth in five years"। The Financial Express। সংগ্রহের তারিখ ১৫ জুন ২০১৪।  দাপ্তরিক ওয়েবসাইট –শাইনপুকুর সিরামিক
যিশুর স্ত্রী লিখিত সুসমাচার

যিশুর স্ত্রী লিখিত সুসমাচার (ইংরেজি: Gospel of Jesus' Wife; "গসপেল অফ জেসাসেস’ ওয়াইফ") হল প্যাপিরাসের একটি খণ্ড। এই প্যাপিরাসটিতে কপটিক হরফে যা লিখিত আছে তার মধ্যে "যিশু তাদের বললেন, 'আমার স্ত্রী...'" ("Jesus said to them, 'my wife...'") বাক্যবন্ধটি পাওয়া যায়। ২০১২ সালে প্রকাশিত হওয়ার পর এটি বহু মানুষের মনোযোগ আকর্ষণ করে। কারণ, এই প্যাপিরাস খণ্ডে লিখিত অংশটি ইঙ্গিত করে কোনও কোনও আদি খ্রিস্টান বিশ্বাস করতেন যে, যিশু ছিলেন বিবাহিত। হার্ভার্ড ডিভিনিটি স্কুলের অধ্যাপক কারেন এল. কিং প্যাপিরাস খণ্ডটি প্রথম সর্বসমক্ষে আনেন। তিনি প্রথমে বলেন যে, প্যাপিরাসটিতে লিখিত রচনাটি সম্ভবত খ্রিস্টীয় দ্বিতীয় শতাব্দীর শেষভাগে গ্রিক ভাষায় লেখা একটি গসপেলের চতুর্থ শতাব্দীতে কৃত কপটিক অনুবাদ। ২০১৬ সালের জুন মাসে আটলান্টিক পত্রিকায় এরিয়েল সাবারের একটি তদন্তমূলক নিবন্ধ অনলাইনে প্রকাশিত হওয়ার পর কিং স্বীকার করেন যে, প্রমাণগুলি এখন "জালিয়াতির দিকে নির্দেশ করছে।" রেডিওকার্বন কালনির্ণয় পদ্ধতির প্রয়োগে নিশ্চিতভাবে জানা গিয়েছে যে, প্যাপিরাসটি মধ্যযুগীয়। প্যাপিরাসের ভাষাটিকে আরও বিশ্লেষণ করে অধিকাংশ গবেষকই এই সিদ্ধান্তে উপনীত হয়েছে যে, এটি টমাস লিখিত সুসমাচার থেকে নকল করা হয়েছে। প্যাপিরাস খণ্ডটির উৎস এবং একই অজ্ঞাতনামা মালিকের থেকে প্রাপ্ত অন্য একটি প্যাপিরাস খণ্ডের সঙ্গে এটির সাদৃশ্য দেখে অনেকেই এটিকে জাল বলে বিশ্বাস করেন। এই বিশ্বাসের সমর্থনে গবেষকদের মধ্যে একটি সাধারণ ঐকমত্য রয়েছে যে, এই লেখাটি মধ্যযুগীয় প্যাপিরাসের টুকরোর উপর আধুনিক কালে লিখিত একটি জাল রচনা। Trifunov, David (সেপ্টেম্বর ১৮, ২০১২)। ""Gospel of Jesus's Wife" revealed in Rome by Harvard scholar"। Global Post। সংগ্রহের তারিখ এপ্রিল ২৫, ২০১৪।  Trifunov, David (সেপ্টেম্বর ১৯, ২০১২)। "Was Jesus married? New papyrus fragment fuels debate"। The Sydney Morning Herald। সংগ্রহের তারিখ এপ্রিল ২৫, ২০১৪।  Bartlett, Tom (অক্টোবর ১, ২০১২)। "The Lessons of Jesus' Wife debate"। The Chronicle of Higher Education। সংগ্রহের তারিখ এপ্রিল ২৫, ২০১৪।  "The Gospel of Jesus's Wife: A New Coptic Gospel Papyrus"। Harvard Divinity School। ডিসেম্বর ২৬, ২০১৮ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০১২।  Ariel Sabar। "The Unbelievable Tale of Jesus's Wife"। The Atlantic। সংগ্রহের তারিখ জুন ১৮, ২০১৬।  Sabar, Ariel। "The Scholar Who Discovered the 'Jesus's Wife' Fragment Now Says It's Likely a Fake"। The Atlantic। সংগ্রহের তারিখ জুন ১৮, ২০১৬।  Joel Baden and Candida Moss (ডিসেম্বর ২০১৪)। "The Curious Case of Jesus's Wife"। The Atlantic।  Beasley, Jonathan (সেপ্টেম্বর ১৮, ২০১২)। "HDS Scholar Announces Existence of a New Early Christian Gospel from Egypt"। Harvard Divinity School। সংগ্রহের তারিখ জুলাই ২, ২০১৪।  - official announcement The Gospel of Jesus's Wife ওয়েব্যাক মেশিনে আর্কাইভকৃত ২৬ ডিসেম্বর ২০১৮ তারিখে at Harvard Divinity School website The Curious Case of Jesus's Wife in The Atlantic Is 'The Gospel of Jesus' Wife' a revelation or a hoax? by Lisa Wangsness 'The Unbelievable Tale of Jesus' Wife' by Ariel Sabar Thierry Murcia, Marie-Madeleine : L'insoupçonnable vérité ou pourquoi Marie-Madeleine ne peut pas avoir été la femme de Jésus ওয়েব্যাক মেশিনে আর্কাইভকৃত ২৮ সেপ্টেম্বর ২০২০ তারিখে, PDF, La vie des Classiques (Les Belles Lettres publisher), 2017 (free online).
কথাসরিৎসাগর

কথাসরিৎসাগর আনুমানিক খ্রিষ্টীয় একাদশ শতাব্দীতে বিশিষ্ট কাশ্মীরি কবি সোমদেব কর্তৃক রচিত ভারতীয় কিংবদন্তি, রূপকথা ও লোককথার সংকলন। সংস্কৃতে কথাসরিৎসাগর শব্দটির অর্থ গল্পনদীর মহাসমুদ্র। ১২৪টি অধ্যায়বিশিষ্ট মোট ১৮টি গ্রন্থে বিভক্ত কথাসরিৎসাগর-এ গদ্যাংশ ছাড়াও রয়েছে ২১ হাজারেরও বেশি শ্লোক। গ্রন্থের কেন্দ্রীয় কাহিনিটি হল কিংবদন্তি রাজা উদয়নের পুত্র নরবাহনদত্তের অভিযানের গল্প। এই কেন্দ্রীয় কাহিনিটির সঙ্গে বহুসংখ্যক উপকাহিনি যুক্ত করে রচনা করা হয় ভারতের বৃহত্তম কথাসংগ্রহ কথাসরিৎসাগর। দাবি করা হয়, কথাসরিৎসাগর গ্রন্থটির মূলত দক্ষিণ ভারতের পৈশাচী উপভাষায় রচিত গুণাঢ্যের বৃহৎকথা অবলম্বনে রচিত। কিন্তু যে কাশ্মীরি বৃহৎকথা অবলম্বনে সোমদেব তার গ্রন্থটি রচনা করেন, তা পৈশাচী গ্রন্থটির থেকে অনেকাংশেই পৃথক। কারণ কাশ্মীরে বৃহৎকথার দুটি সংস্করণ প্রচলিত ছিল। এছাড়াও নেপালের বুদ্ধস্বামী রচিত বৃহৎকথাশ্লোকসংগ্রহ গ্রন্থটিও কাশ্মীরে প্রচলিত ছিল। পঞ্চতন্ত্র-এর মতো কথাসরিৎসাগর-ও বিশ্বের বিভিন্ন ভাষায় অনূদিত হয়। উল্লেখ্য, পঞ্চতন্ত্র গ্রন্থের মূল সূত্র বৃহৎকথা। পঞ্চতন্ত্র হিতোপদেশ বৃহৎকথা The Katha Sarit Sagara, or Ocean of the Streams of Story, Translated by C.H.Tawney, 1880
নৌটঙ্কি

নৌটঙ্কি, নৌটাঙ্কি বা নোটাঙ্কি উত্তর ভারতে, বিশেষত বিহার ও উত্তরপ্রদেশ রাজ্যে প্রচলিত অতিজনপ্রিয় এক লোকনাট্যশৈলী। ভারতে চলচ্চিত্রের আবির্ভাবের পূর্বে নৌটঙ্কিই ছিল উক্ত অঞ্চলের সর্বাধিক জনপ্রিয় বিনোদন মাধ্যম। সাধারণত নৌটঙ্কিতে লোকসঙ্গীত ও নাচের অনুষঙ্গে লোককথা বা পৌরাণিক নাটক উপস্থাপনা করা হয়। যদিও এখন সব ধরনের কাহিনি ও নাচগানই নৌটঙ্কিতে স্থান পেয়ে থাকে। কোনো কোনো অঞ্চলে নৌটঙ্কি কেবলমাত্র মেয়েদের নাচই উপস্থাপনা করে। যার ফলে, আধুনিক দর্শক সমাজে এই নাট্যধারার সুনাম ও আকর্ষণ দুইই নষ্ট হচ্ছে। নৌটঙ্কির উৎস উত্তর ভারতে প্রচলিত এক লোককথার রাজকুমারী; যিনি ছিলেন অতুলনীয়া সুন্দরী এবং এতই সুকোমল যে তার দেহের ওজন ছিল ফুলের মতো। এই লোককথাটি নাট্যে নৌটঙ্কি শাহজাদি নামে অভিনীত হয়। নৌটঙ্কি শব্দটি নৌ ও টঙ্ক শব্দদুটির মিশ্রণে সৃষ্ট। নৌ শব্দের অর্থ নয় (৯) এবং টঙ্ক হল চার গ্রাম ওজনের একটি রৌপ্যমুদ্রা। নামটির রূপকের আড়ালে এই কথাই লুকিয়ে আছে যে সুন্দরী রাজকুমারীর ওজন ছিল মাত্র ৩৬ গ্রাম (৯x৪ গ্রাম)। Hansen, Kathryn. Grounds for Play: The Nautanki Theatre of North India. Berkeley: University of California Press, c1992 1992. http://ark.cdlib.org/ark:/13030/ft9v19p2qq/
সৈয়দ মীর কাসিম

সৈয়দ মীর কাসিম (১৯২১-১২ ডিসেম্বর ২০০৪) ১৯৭১ সাল থেকে ১৯৭৫ সাল পর্যন্ত কাশ্মীরের মুখ্যমন্ত্রী হিসেবে দায়িত্বপ্রাপ্ত ছিলেন। সৈয়দ মীর কাসিমের রাজনৈতিক জীবন প্রাথমিকভাবে শুরু করেছিলেন ব্রিটেনের বিরুদ্ধে ভারতের স্বাধীনতা সংগ্রামের সময়কার, যেখানে তিনি অসাম্প্রদায়িক, গণতন্ত্রপন্থী রাজনৈতিক আন্দোলনের একজন সংগ্রামী নেতা হিসেবে সমাদৃত হয়েছিলেন। এরপর রাজতান্ত্রিক শাসনের বিরুদ্ধে তার কর্মকান্ডের জন্য কাশ্মীরের মহারাজা হরি সিং তাকে রাজনৈতিক বন্দী হিসাবে কারাগারে পাঠিয়েছেন। ভারতের স্বাধীনতা লাভ করার পরে, সৈয়দ মীর কাসিম কাশ্মীরি সংবিধানের খসড়া তৈরি করেছিলেন এবং বিভিন্ন রাজ্য ও ইউনিয়ন গুরুত্বপূর্ণ পদে দায়িত্ব পালন করেছিলেন। কাশ্মীরে ভারতীয় জাতীয় কংগ্রেস (যেটি কংগ্রেস পার্টি নামেও পরিচিত এবং সংক্ষেপে আইএনসি বলা হয়ে থাকে) প্রতিষ্ঠা করার জন্য তার অসামান্য কৃতিত্ব রয়েছে। তার আত্মজীবনীমূলক বই মাই লাইফ অ্যান্ড টাইমস ১৯৯২ সালের সেপ্টেম্বরে দক্ষিণ এশিয়া বই প্রকাশনার অধিনে প্রকাশিত হয়েছিল। সৈয়দ মীর কাসিম হঠাৎ করেই নয়াদিল্লিতে ইন্ডিয়া গেটের কাছে একটি অ্যাম্বুলেন্সে ২০০৪ সালের ১২ ডিসেম্বর ৮৩ বছর বয়সে মৃত্যুবরণ করেন। তার ইচ্ছানুসারে তাকে কাশ্মীরের প্রত্যন্ত একটি অঞ্চল দুরু নামক গ্রামে সমাধিস্থ করা হয়। ২০০৫ সালে তিনি ভারতের রাষ্ট্রপতি ড. এপিজে আবদুল কালামের কর্তৃক ভারতের তৃতীয় সর্বোচ্চ বেসামরিক পুরস্কার লাভ পদ্মভূষণ (মরণোত্তর) লাভ করেছিলেন। https://www.amazon.com/My-Life-Times-Mir-Qasim/dp/8170233550 "Padma Awards" (পিডিএফ)। Ministry of Home Affairs, Government of India। ২০১৫। নভেম্বর ১৫, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫।